2016 թվականի ապրիլյան պատերազմը կտրուկ փոխեց արցախյան դիմակայության միջազգային չափումները: Միջազգային հանրությունը մերժեց ԼՂՀ-ի դեմ ուժ կիրառելու` Ադրբեջանի իրավունքը: Ավելին` բարձր ամբիոններից հնչեցին ԼՂՀ անկախությունը ճանաչելու կոչեր: Ադրբեջանի առջեւ դրվեց զորքերի շփման գծում վերահսկողության մեխանիզմներ տեղադրելու պայման (Վիեննայի 2016թ. մայիսի 16-ի պայմանավորվածությունները): Ադրբեջանի օգտին հանդես եկավ միայն Թուրքիան: Սակայն նա էլ ստիպված եղավ արտահայտել իր աջակցությունը ԵԱՀԿ Մինսկի խմբին, երբ Եվրամիությունը եւ եվրոպական այլ կառույցներ ճանաչեցին ԼՂՀ ժողովրդի ինքնորոշման իրավունքը: